BEC ลุ้นปีนี้ Turnaround จากค่าใช้จ่ายลด-รายโฆษณาฟื้นเด่น แนะซื้อเป้า 11.10 บ.
BEC ลุ้นปีนี้ Turnaround จากค่าใช้จ่ายลด-รายโฆษณาฟื้นเด่น แนะซื้อเป้า 11.10 บ.
5 พ.ค. 2564

บล.คิงส์ฟอร์ด ระบุในบทวิเคราะห์วันนี้(5พ.ค.2564) ว่า บริษัท บีอีซี เวิลด์ จำกัด (มหาชน) หรือ BEC  (ซื้อเก็งกําไร / ราคาเป้าหมายเฉลี่ยใน IAA Consensus 11.10 บาท) แนวโน้มผลประกอบการปี 64 Turnaround กลับมามีกําไรสุทธิจากการปรับลดค่าใช้จ่ายทางด้านโครงสร้างองค์กร
ขณะที่รายได้มีแนวโน้มปรับตัวดีขึ้นจากรายได้โฆษณา รายได้จากการขายลิขสิทธิ์คอนเทนท์ และรายได้จาก Digital ช่วยหนุนมาร์จิ้นนขยายตัว คาดว่ารายได้จาก New Media และ Global Licensing จะมีมากขึ้นในปีนี้ รวมถึงคาดว่า Rating ปรับตัวดีขึ้นหลังจากการกลับมาทํารายการข่าวของนายสรยุทธตั้งแต่เดือน พ.ค.